b'\n_START_ARTICLE_\nRaymond W. Lessard\n_START_PARAGRAPH_\nRaymond William Lessard (21. joulukuuta 1930 Grafton, Pohjois-Dakota \xe2\x80\x93 3. tammikuuta 2016) oli yhdysvaltalainen roomalaiskatolinen piispa. H\xc3\xa4net vihittiin papiksi 16. joulukuuta 1956 Fargon hiippakunnassa. Piispaksi h\xc3\xa4net vihki Justin Albert Driscollin ja Francis Joseph Gossmanin avustama Thomas Andrew Donnellan 27. huhtikuuta 1973._NEWLINE_Lessard sai 5. maaliskuuta 1973 nimityksen Savannah\xe2\x80\x99n hiippakunnan piispaksi, jona h\xc3\xa4n toimi, kunnes j\xc3\xa4i 7. helmikuuta 1995 el\xc3\xa4kkeelle kroonisten selk\xc3\xa4vaivojen takia._NEWLINE_Vuonna 2009 Savannah\xe2\x80\x99n hiippakunta my\xc3\xb6nsi yli nelj\xc3\xa4n miljoonan dollarin korvaukset Allan Ranta nuoremmalle, joka kertoi joutuneensa entisen pappi Wayland Y. Brownin hyv\xc3\xa4ksik\xc3\xa4ytt\xc3\xa4m\xc3\xa4ksi aikav\xc3\xa4lill\xc3\xa4 1978\xe2\x80\x931983 (alkaen siit\xc3\xa4, kun uhri oli 10-vuotias). Uhri sanoi, ett\xc3\xa4 muun muassa piispa Lessard oli tiennyt Brownin vaaraksi lapsille, mutta ei ollut tehnyt asialle mit\xc3\xa4\xc3\xa4n.'